
ΟΙΚΟΝΟΜΙΚΑ ΑΠΟΤΕΛΕΣΜΑΤΑ Α’ ΕΞΑΜΗΝΟΥ 2026

Οικονομικά αποτελέσματα πρώτου εξαμήνου 2026
Βρυξέλλες, 4 Αυγούστου 2026 - 5:40 μ.μ. CET
[bookmark: _Hlk3375847]Η Cenergy Holdings S.A. (Χρηματιστήριο Euronext Βρυξελλών, Χρηματιστήριο Euronext Αθηνών: CENER), στο εξής «Cenergy Holdings» ή «ο Όμιλος», ανακοινώνει σήμερα τα οικονομικά της αποτελέσματα για το α’ εξάμηνο του 2026.
Η ισχυρή κερδοφορία α’ εξαμήνου και ένα αυξανόμενο ανεκτέλεστο παραγγελιών οδηγούν σε αναβάθμιση των εκτιμήσεων για το 2026

Συνοπτικά
Κατά το α’ εξάμηνο του 2026, οι πωλήσεις ανήλθαν σε 1,15 δισ. ευρώ, αυξημένες κατά 13% σε ετήσια βάση, με ισχυρή ανάπτυξη και στους δύο τομείς.
Το αναπροσαρμοσμένο EBITDA[footnoteRef:2] (α-EBITDA) αυξήθηκε κατά 26% και διαμορφώθηκε σε 216 εκατ. ευρώ, με το αντίστοιχο περιθώριο κέρδους να ανέρχεται σε 18,7% χάρη στο βελτιωμένο μείγμα πωλήσεων και την ομαλή εκτέλεση των έργων. [2:  Για τον ορισμό του αναπροσαρμοσμένου EBITDA, ανατρέξτε στο Παράρτημα Δ «Εναλλακτικά Μέτρα Απόδοσης (ΕΜΑ)».] 

Τα κέρδη προ φόρων αυξήθηκαν κατά 43%, φθάνοντας τα 177 εκατ. ευρώ, ενώ τα καθαρά κέρδη μετά από φόρους ανήλθαν σε 138 εκατ. ευρώ, αυξημένα κατά 45% σε σχέση με το α’ εξάμηνο του 2025.
Το ανεκτέλεστο υπόλοιπο παραγγελιών[footnoteRef:3] διαμορφώθηκε σε νέο ιστορικά υψηλό επίπεδο, περίπου 3,9 δισ. ευρώ. [3:  Το ανεκτέλεστο υπόλοιπο παραγγελιών περιλαμβάνει υπογεγραμμένες συμβάσεις, καθώς και έργα που δεν έχουν ακόμη υπογραφεί, για τα οποία οι θυγατρικές εταιρείες έχουν λάβει επιστολή κατακύρωσης ή έχουν ανακηρυχθεί ως προτιμητέος ανάδοχος («preferred bidder»).] 

Η ισχυρή επίδοση του πρώτου εξαμήνου οδηγεί σε αναβάθμιση της εκτίμησης για το αναπροσαρμοσμένο EBITDA του οικονομικού έτους 2026, το οποίο αναμένεται πλέον να κυμανθεί μεταξύ 390 και 420 εκατ. ευρώ.

[bookmark: _Hlk3375753]Σχολιάζοντας τις επιδόσεις του Ομίλου, ο κ. Αλέξης Αλεξίου, Διευθύνων Σύμβουλος της Cenergy Holdings, δήλωσε: 
«Το πρώτο εξάμηνο του 2026 αποτέλεσε ακόμη ένα σημαντικό βήμα προόδου για τη Cenergy Holdings. Μετατρέψαμε το ήδη ισχυρό ανεκτέλεστο υπόλοιπο παραγγελιών σε ιδιαίτερα ικανοποιητικές επιδόσεις, παραμένοντας επιλεκτικοί και πειθαρχημένοι στην ανάληψη και εκτέλεση ενεργειακών έργων.  Και οι δύο τομείς στήριξαν την αύξηση της κερδοφορίας, ενώ η ανάθεση της συμφωνίας-πλαισίου από τον ΑΔΜΗΕ, η μεγαλύτερη στην ιστορία μας, οδήγησε το ανεκτέλεστο σε νέα ιστορικά υψηλά επίπεδα, με αναθέσεις έργων που πλέον εκτείνονται και μετά το 2030.
Παράλληλα, θέτουμε τα θεμέλια της επόμενης αναπτυξιακής μας φάσης. Η νέα μονάδα παραγωγής χερσαίων καλωδίων στο Maryland, ΗΠΑ θα είναι η βάση της παρουσίας μας στη Βόρεια Αμερική, μια αγορά όπου η αυξανόμενη ζήτηση ηλεκτρικής ενέργειας, η ενίσχυση των δικτύων και η ανάγκη ενεργειακής ασφάλειας αναδιαμορφώνουν τις επενδυτικές προτεραιότητες.  Την ίδια στιγμή, η νέα παραγωγική μονάδα σωλήνων χάλυβα στο Ηνωμένο Βασίλειο μας φέρνει πιο κοντά στους πελάτες μας τόσο στις παραδοσιακές ενεργειακές αγορές όσο και στην αναπτυσσόμενη αγορά δέσμευσης και αποθήκευσης διοξειδίου του άνθρακα (CCS). 
Οι επενδύσεις αυτές ευθυγραμμίζονται με τις επικρατούσες μακροπρόθεσμες παγκόσμιες τάσεις: τη διαρκώς αυξανόμενη ζήτηση για ηλεκτρικά καλώδια και την ανθεκτική ζήτηση για σωλήνες χάλυβα υψηλών προδιαγραφών. Μπαίνουμε στο δεύτερο εξάμηνο του έτους με αυτοπεποίθηση, πάντα προσηλωμένοι στην ασφάλεια, στην καλή εκτέλεση των έργων και στη δημιουργία μακροπρόθεσμης αξίας.»

	Πωλήσεις (σε εκατ. ευρώ)

Επισκόπηση
Η Cenergy Holdings κατέγραψε ιδιαίτερα θετικές επιδόσεις κατά το πρώτο εξάμηνο του 2026. Οι πωλήσεις αυξήθηκαν κατά 13% σε ετήσια βάση και ανήλθαν σε 1,15 δισ. ευρώ, ενώ το αναπροσαρμοσμένο EBITDA ενισχύθηκε κατά 26% και διαμορφώθηκε σε 216 εκατ. ευρώ. Η βελτίωση της κερδοφορίας προήλθε από την αποτελεσματική εκτέλεση έργων, την υψηλή αξιοποίηση της παραγωγικής δυναμικότητας και το ευνοϊκό μείγμα πωλήσεων, κυρίως σε τεχνικά απαιτητικά έργα ενεργειακών υποδομών. Τα καθαρά κέρδη μετά από φόρους έφτασαν τα 138 εκατ. ευρώ.
Στα τέλη Ιουνίου, η Hellenic Cables εξασφάλισε τη μεγαλύτερη ανάθεση στην ιστορία της, υπογράφοντας με τον ΑΔΜΗΕ συμφωνία-πλαίσιο για τη διασύνδεση των νησιών του Βορείου Αιγαίου και των Δωδεκανήσων, συνολικής αξίας περίπου 1,15 δισ. ευρώ. Η ανάθεση αυτή αύξησε το συνολικό ανεκτέλεστο υπόλοιπο παραγγελιών του Ομίλου σε περίπου 3,9 δισ. ευρώ, ενισχύοντας σημαντικά την πολυετή ορατότητα των εσόδων του. 
Ο τομέας καλωδίων κατέγραψε πωλήσεις ύψους 842 εκατ. ευρώ, αυξημένες κατά 13% σε ετήσια βάση, καθώς η πρόσφατα ενισχυμένη παραγωγική δυναμικότητα στα υποβρύχια καλώδια οδήγησε σε υψηλότερα επίπεδα δραστηριότητας, ενώ τα καλωδιακά προϊόντα συνέχισαν να επωφελούνται από την ισχυρή ζήτηση.  Το αναπροσαρμοσμένο EBITDA αυξήθηκε κατά 36% στα 164 εκατ. ευρώ, με το αντίστοιχο περιθώριο να διαμορφώνεται στο 19,5%.  Μετά την ανάθεση του έργου του ΑΔΜΗΕ, το ανεκτέλεστο υπόλοιπο παραγγελιών του τομέα ανήλθε σε περίπου 3,4 δισ. ευρώ.  Παράλληλα, συνεχίστηκε η υλοποίηση του επενδυτικού προγράμματος με έμφαση στην ενίσχυση των μονάδων παραγωγής χερσαίων καλωδίων στην Ελλάδα και την ολοκλήρωση κατασκευής της νέας μονάδας στο Maryland των ΗΠΑ.
Ο τομέας σωλήνων χάλυβα κατέγραψε πωλήσεις ύψους 311,5 εκατ. ευρώ, αυξημένες κατά 11% σε σχέση με το πρώτο εξάμηνο του 2025. Το αναπροσαρμοσμένο EBITDA παρέμεινε υψηλό, στα 52 εκατ. ευρώ (+2% σε ετήσια βάση), με το περιθώριο να φτάνει το 16,6%. Η διαφοροποίηση στα έργα που αναλαμβάνει ο τομέας και η λειτουργική πειθαρχία έδρασαν υποστηρικτικά για τις επιδόσεις του τομέα, ενώ το ανεκτέλεστο υπόλοιπο παραγγελιών διατηρήθηκε περίπου στα 500 εκατ. ευρώ, με ικανοποιητική ορατότητα για το άμεσο μέλλον.
Οικονομική Επισκόπηση Ομίλου
Ανάλυση κερδοφορίας
	Ποσά σε χιλιάδες ευρώ
	1ο εξ.
2026
	1ο εξ.
2025
	Μεταβολή (%)
	2ο τριμ.
2026
	2ο τριμ.
2025
	Μεταβολή (%)

	Πωλήσεις
	1.153.200
	1.022.220
	13%
	642.482
	534.319
	20%

	Μικτό κέρδος
	239.988
	185.099
	30%
	117.830
	101.519
	16%

	Περιθώριο μικτού κέρδους (%)
	20,8%
	18,1%
	270 μβ
	18,3%
	19,0%
	-66 μβ

	Αναπροσαρμοσμένα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (α-EBITDA)
	215.630
	170.947
	26%
	115.184
	95.218
	21%

	Περιθώριο α-EBITDA (%)
	18,7%
	16,7%
	198 μβ
	17,9%
	17,8%
	11 μβ

	Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA)
	222.729
	171.248
	30%
	107.805
	92.917
	16%

	Περιθώριο EBITDA (%)
	19,3%
	16,8%
	256 μβ
	16,8%
	17,4%
	-61 μβ

	Αναπροσαρμοσμένα κέρδη προ φόρων, χρηματοδοτικών και επενδυτικών αποτελεσμάτων (α-EBIT)
	191.846
	152.549
	26%
	102.764
	85.871
	20%

	Περιθώριο a-EBIT (%)
	16,6%
	14,9%
	171 μβ
	16,0%
	16,1%
	-8 μβ

	Κέρδη προ φόρων, χρηματοδοτικών και επενδυτικών αποτελεσμάτων (EBIT)
	198.945
	152.850
	30%
	95.385
	83.569
	14%

	Περιθώριο EBIT (%)
	17,3%
	15,0%
	230 μβ
	14,8%
	15,6%
	-79 μβ

	Καθαρό χρηματοοικονομικό κόστος
	(21.940)
	(29.300)
	-25%
	(11.756)
	(14.209)
	-17%

	Κέρδη προ φόρου εισοδήματος
	177.006
	123.550
	43%
	83.628
	69.360
	21%

	Κέρδη χρήσης μετά από φόρους
	137.811
	95.256
	45%
	63.683
	54.228
	17%

	Καθαρό περιθώριο κέρδους (%)
	12,0%
	9,3%
	263 μβ
	9,9%
	10,1%
	-24 μβ

	Κέρδη μετά από φόρους και δικαιώματα μειοψηφίας
	137.810
	95.255
	45%
	63.683
	54.231
	17%


Πηγή: Ενοποιημένη Κατάσταση Αποτελεσμάτων (Παράρτημα Α) και ΕΜΑ (Παράρτημα Δ)

	Ποσά σε χιλιάδες ευρώ
	1ο εξ.
2026
	1ο εξ.
2025
	Μεταβολή (%)
	2ο τριμ.
2026
	2ο τριμ.
2025
	Μεταβολή (%)

	Κέρδη ανά μετοχή
	0,64923
	0,44875
	45%
	0,30009
	0,25548
	17%


[bookmark: _Hlk111560556][bookmark: _Hlk34214080][bookmark: _Hlk160011018]
Κατά το πρώτο εξάμηνο του 2026, ο Όμιλος κατέγραψε ιδιαίτερα ισχυρές επιδόσεις, με τις ενοποιημένες πωλήσεις να αυξάνονται κατά περίπου 131 εκατ. ευρώ σε ετήσια βάση και να διαμορφώνονται στα 1,15 δισ. ευρώ.  Ο τομέας καλωδίων συνεισέφερε το μεγαλύτερο μέρος αυτής της αύξησης με πωλήσεις ενισχυμένες κατά 99 εκατ. ευρώ (+13%), καθώς η παραγωγική δυναμικότητα που προστέθηκε κατά την τελευταία τριετία βρίσκεται πλέον σε πλήρη λειτουργία τόσο στα υποβρύχια όσο και στα χερσαία καλώδια. Από την άλλη, ο τομέας σωλήνων χάλυβα κατέγραψε επίσης αύξηση πωλήσεων κατά 32 εκατ. ευρώ (+11%) με καλή εκτέλεση απαιτητικών ενεργειακών έργων.
Το αναπροσαρμοσμένο EBITDA ανήλθε σε 216 εκατ. ευρώ, αυξημένο κατά 45 εκατ. ευρώ σε σύγκριση με το πρώτο εξάμηνο του 2025.  Και οι δύο τομείς διατήρησαν υψηλά τα επίπεδα κερδοφορίας τους: τα μεν καλώδια επωφελήθηκαν από το ευνοϊκό μείγμα έργων της περιόδου, ενώ οι σωλήνες χάλυβα διατήρησαν υψηλά περιθώρια παρά τις διαφοροποιήσεις στο χρονοδιάγραμμα υλοποίησης ορισμένων έργων.  Ως αποτέλεσμα, το λειτουργικό περιθώριο του Ομίλου αυξήθηκε στο 18,7%, έναντι 16,7% το πρώτο εξάμηνο του 2025.  Από την άλλη, το ιδιαίτερα υψηλό περιθώριο του πρώτου τριμήνου, που τροφοδοτήθηκε από το ιδιαίτερα ευνοϊκό μείγμα όσων έργων εκτελέστηκαν τότε, εξομαλύνθηκε όπως αναμενόταν κατά το δεύτερο τρίμηνο.  Αξίζει να σημειωθεί πως τέτοιες διακυμάνσεις είναι συνήθεις καθώς αλλάζουν ο χρονισμός και η σύνθεση των έργων που εκτελούνται, με τον Όμιλο όμως να παραμένει προσηλωμένος στην ανάληψη έργων υψηλότερης προστιθέμενης αξίας και στην επιτυχή εκτέλεσή τους.
Το καθαρό χρηματοοικονομικό κόστος μειώθηκε κατά 25% και ανήλθε σε 21,9 εκατ. ευρώ, έναντι 29,3 εκατ. ευρώ κατά το πρώτο εξάμηνο του 2025 λόγω ευνοϊκών συναλλαγματικών διαφορών στο δολάριο ΗΠΑ σε σύγκριση με την αντίστοιχη περσινή περίοδο, καθώς οι τόκοι και τα συναφή χρηματοοικονομικά έξοδα παρέμειναν ουσιαστικά αμετάβλητα.
Ως αποτέλεσμα της βελτιωμένης λειτουργικής επίδοσης και της μείωσης του καθαρού χρηματοοικονομικού κόστους, τα κέρδη προ φόρων αυξήθηκαν κατά 43% και ανήλθαν σε 177 εκατ. ευρώ, έναντι 124 εκατ. ευρώ το πρώτο εξάμηνο του 2025.  Τα καθαρά κέρδη μετά από φόρους ακολούθησαν την ίδια πορεία ανερχόμενα σε 138 εκατ. ευρώ, έναντι 95 εκατ. ευρώ την αντίστοιχη περσινή περίοδο, αντιπροσωπεύοντας το 12,0% των πωλήσεων, έναντι 9,3% το πρώτο εξάμηνο του 2025.


Ενοποιημένη Κατάσταση Οικονομικής Θέσης (Απλουστευμένη)
	Ποσά σε χιλιάδες ευρώ
	
	30 Ιουνίου 2026
	
	31 Δεκεμβρίου 2025

	ΕΝΕΡΓΗΤΙΚΟ
	
	 
	
	 

	Ενσώματα πάγια
	
	1.197.086
	
	1.052.333

	Άυλα πάγια
	
	55.806
	
	55.017

	Συμμετοχές σε συγγενείς επιχειρήσεις
	
	36.101
	
	36.109

	Λοιπά μη κυκλοφορούντα περιουσιακά στοιχεία
	
	23.037
	
	30.538

	Μη κυκλοφορούν ενεργητικό
	
	1.312.031
	
	1.173.997

	Αποθέματα
	
	744.182
	
	565.468

	Εμπορικές και λοιπές απαιτήσεις
	
	231.463
	
	137.830

	Συμβατικά περιουσιακά στοιχεία
	
	313.719
	
	262.596

	Ταμειακά διαθέσιμα και ισοδύναμα
	
	282.484
	
	442.508

	Λοιπά κυκλοφορούντα περιουσιακά στοιχεία
	
	14.188
	
	40.189

	Κυκλοφορούν ενεργητικό
	
	1.586.036
	
	1.448.591

	ΣΥΝΟΛΟ ΕΝΕΡΓΗΤΙΚΟΥ
	
	2.898.067
	
	2.622.588

	ΙΔΙΑ ΚΕΦΑΛΑΙΑ
	
	952.211
	
	882.281

	ΥΠΟΧΡΕΩΣΕΙΣ
	
	 
	
	

	Δάνεια
	
	205.991
	
	196.372

	Υποχρεώσεις από μισθώσεις
	
	9.003
	
	8.935

	Αναβαλλόμενες φορολογικές υποχρεώσεις
	
	71.073
	
	76.031

	Λοιπές μακροπρόθεσμες υποχρεώσεις
	
	18.273
	
	18.613

	Μακροπρόθεσμες υποχρεώσεις
	
	304.340
	
	299.951

	Δάνεια
	
	495.970
	
	437.264

	Υποχρεώσεις από μισθώσεις
	
	4.235
	
	3.790

	Εμπορικές και λοιπές υποχρεώσεις
	
	863.148
	
	741.824

	Συμβατικές υποχρεώσεις
	
	222.711
	
	208.018

	Λοιπές βραχυπρόθεσμες υποχρεώσεις
	
	55.452
	
	49.460

	Βραχυπρόθεσμες υποχρεώσεις
	
	1.641.516
	
	1.440.356

	ΣΥΝΟΛΟ ΥΠΟΧΡΕΩΣΕΩΝ
	
	1.945.856
	
	1.740.307

	ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ
	
	2.898.067
	
	2.622.588


Πηγή: Ενοποιημένη Κατάσταση Οικονομικής Θέσης (Παράρτημα Γ)
[bookmark: _Hlk205832747]Ο Όμιλος συνέχισε την υλοποίηση του στρατηγικού επενδυτικού του προγράμματος κατά το πρώτο εξάμηνο του 2026, πραγματοποιώντας κεφαλαιουχικές δαπάνες ύψους 165 εκατ. ευρώ.  Από το ποσό αυτό, 137 εκατ. ευρώ αφορούσαν τον τομέα καλωδίων και συνδέονται κυρίως με την επέκταση και τη βελτίωση της παραγωγικής δυναμικότητας στην Ελλάδα και βέβαια με τη συνεχιζόμενη κατασκευή της νέας μονάδας στο Maryland των ΗΠΑ.  Στον τομέα των σωλήνων χάλυβα, οι επενδύσεις ανήλθαν σε 28 εκατ. ευρώ και περιλάμβαναν δαπάνες που σχετίζονται με την εξαγορά και αναβάθμιση της νέας μονάδας στην Αγγλία, καθώς και βελτιώσεις στις παραγωγικές εγκαταστάσεις της Θίσβης.
Το καθαρό χρέος αυξήθηκε σημαντικά στα 433 εκατ. ευρώ στις 30 Ιουνίου 2026, έναντι περίπου 200 εκατ. ευρώ στο τέλος του 2025. Η αύξηση αυτή αντανακλά κυρίως το επενδυτικό πρόγραμμα του Ομίλου αλλά και τις αυξημένες ανάγκες σε κεφάλαιο κίνησης κατά τη διάρκεια ενός ιδιαίτερα δραστήριου εξαμήνου. Παρά την αύξηση του δανεισμού, η χρηματοοικονομική μόχλευση του Ομίλου παραμένει πολύ ικανοποιητική γύρω στο 1x καθώς στηρίζεται από ισχυρή λειτουργική κερδοφορία και πολυετές ανεκτέλεστο υπόλοιπο παραγγελιών.
Το κεφάλαιο κίνησης[footnoteRef:4] έφτασε περίπου τα 164 εκατ. ευρώ στα τέλη Ιουνίου 2026, ενώ ήταν αρνητικό στο τέλος του 2025.  Η μεταβολή αυτή οφείλεται κυρίως στο χρονισμό των προμηθειών, της παραγωγής, της τιμολόγησης και της λήψης προκαταβολών από πελάτες για έργα που βρίσκονται σε εξέλιξη σε αμφότερους τους τομείς δραστηριότητας.  Ο Όμιλος συνεχίζει να παρακολουθεί στενά τόσο τα συμβατικά ορόσημα πληρωμών όσο και τους όρους συνεργασίας με τους προμηθευτές του, με τις ταμειακές ροές να ακολουθούν το χρονοδιάγραμμα εκτέλεσης του ανεκτέλεστου υπολοίπου. [4:  Το κεφάλαιο κίνησης ορίζεται ως το άθροισμα των: α) αποθεμάτων, β) βραχυπρόθεσμων εμπορικών και λοιπών απαιτήσεων, γ) συμβατικών περιουσιακών στοιχείων, δ) βραχυπρόθεσμου κόστους συμβάσεων, ε) προκαταβολής φόρου εισοδήματος, μείον στ) βραχυπρόθεσμων εμπορικών και λοιπών υποχρεώσεων, ζ) προβλέψεων, η) βραχυπρόθεσμων και μακροπρόθεσμων συμβατικών υποχρεώσεων και θ) υποχρέωσης από φόρο εισοδήματος.] 

Καλώδια
[bookmark: _Hlk205832804][bookmark: _Hlk160011057]Ο τομέας καλωδίων συνέχισε την αναπτυξιακή του πορεία κατά το πρώτο εξάμηνο του 2026, με τις πωλήσεις να ανέρχονται σε 841,7 εκατ. ευρώ, αυξημένες κατά 13% σε σχέση με το πρώτο εξάμηνο του 2025. Τα έσοδα από έργα αυξήθηκαν κατά περίπου 9%, καθώς η πλήρης αξιοποίηση της πρόσφατα ενισχυμένης παραγωγικής δυναμικότητας του εργοστασίου υποβρύχιων καλωδίων στην Κόρινθο επέτρεψε υψηλότερα επίπεδα δραστηριότητας.  Παράλληλα, η πρόσθετη δυναμικότητα παραγωγής χερσαίων καλωδίων στο εργοστάσιο της Θήβας εισήλθε σταδιακά σε φάση πλήρους λειτουργίας.  Επιπλέον, τα καλωδιακά προϊόντα κατέγραψαν ισχυρές επιδόσεις με τον κύκλο εργασιών τους να αυξάνεται κατά περίπου 20%, υποστηριζόμενος από τη σταθερά υψηλή ζήτηση και τον αυξημένο όγκο πωλήσεων στις βασικές αγορές.
Το αναπροσαρμοσμένο EBITDA διαμορφώθηκε σε 164 εκατ. ευρώ, αυξημένο κατά 36% σε σύγκριση με το πρώτο εξάμηνο του 2025, ενώ το αντίστοιχο περιθώριο κέρδους ανήλθε στο 19,5%, έναντι 16,3% την αντίστοιχη περίοδο πέρυσι.  Η βελτίωση αυτή οφείλεται κυρίως στο ευνοϊκό μείγμα των έργων που εκτελέστηκαν και στο στάδιο ωρίμανσης συγκεκριμένων έργων υψηλής προστιθέμενης αξίας.
Κατά το πρώτο εξάμηνο, σημειώθηκε σημαντική πρόοδος στην υλοποίηση μεγάλων έργων όπως τα εξής: η ηλεκτρική διασύνδεση των Ιονίων Νήσων, τα υποβρύχια καλώδια για τα υπεράκτια αιολικά πάρκα Baltyk II, Baltyk III και Baltica 2 στην Πολωνία, η διασύνδεση της ενεργειακής ζώνης Princess Elisabeth στο Βέλγιο, τα inter-array καλώδια του έργου Hornsea 3 στο Ηνωμένο Βασίλειο, καθώς και έργα χερσαίων και υποβρύχιων καλωδίων για τη σύνδεση του αιολικού πάρκου Gennaker στη Γερμανία. 
Στα τέλη Ιουνίου, η Hellenic Cables εξασφάλισε το Lot A της συμφωνίας-πλαισίου του ΑΔΜΗΕ, συνολικής αξίας περίπου 1,15 δισ. ευρώ, για την υλοποίηση τεσσάρων μεγάλων νησιωτικών διασυνδέσεων: Θράκη–Λήμνος, Κως–Ρόδος, Λέσβος–Λήμνος και Λέσβος–Χίος.  H ανάθεση περιλαμβάνει τη μελέτη, προμήθεια και κατασκευή περίπου 694 χιλιομέτρων υποβρυχίων καλωδίων εναλλασσόμενου ρεύματος 150kV και 227 χιλιομέτρων χερσαίων καλωδίων 150kV.  Ως αποτέλεσμα, το ανεκτέλεστο υπόλοιπο παραγγελιών του τομέα ανήλθε σε νέο ιστορικά υψηλό επίπεδο περίπου 3,4 δισ. ευρώ.
Το καθαρό χρηματοοικονομικό κόστος αυξήθηκε οριακά κατά 2% και ανήλθε σε 20,8 εκατ. ευρώ, αντανακλώντας τις αυξημένες ανάγκες χρηματοδότησης που συνδέονται με το επενδυτικό πρόγραμμα και την ενίσχυση της παραγωγικής δυναμικότητας.  Τα κέρδη προ φόρων ανήλθαν σε 133 εκατ. ευρώ, έναντι 88 εκατ. ευρώ το πρώτο εξάμηνο του 2025, ενώ τα καθαρά κέρδη μετά από φόρους διαμορφώθηκαν σε 104 εκατ. ευρώ, έναντι 67 εκατ. ευρώ την αντίστοιχη περσινή περίοδο.
Στις 30 Ιουνίου 2026, ο καθαρός δανεισμός του τομέα διαμορφώθηκε σε 472 εκατ. ευρώ, λόγω των συνεχιζόμενων στρατηγικών επενδύσεων και των αυξημένων αναγκών σε κεφάλαιο κίνησης ως απόρροια των υψηλότερων επιπέδων δραστηριότητας.  Οι κεφαλαιουχικές δαπάνες ανήλθαν συνολικά σε 137 εκατ. ευρώ και διακρίνονται σε 49 εκατ. ευρώ για τη νέα μονάδα παραγωγής χερσαίων καλωδίων στο Maryland των ΗΠΑ, 56 εκατ. ευρώ για αναβαθμίσεις και επεκτάσεις των μονάδων χερσαίων καλωδίων στη Θήβα και στον Ελεώνα Βοιωτίας, 30 εκατ. ευρώ για το εργοστάσιο υποβρύχιων καλωδίων στην Κόρινθο, και 3 εκατ. ευρώ για βελτιώσεις στο εργοστάσιο του Βουκουρεστίου.
Σωλήνες χάλυβα
[bookmark: _Hlk205833410]Ο τομέας σωλήνων χάλυβα κατέγραψε πωλήσεις ύψους 311,5 εκατ. ευρώ κατά το πρώτο εξάμηνο του 2026 (αυξημένες κατά 11% σε αξία και 13% σε όγκο).  Το αναπροσαρμοσμένο EBITDA σημείωσε μικρή αύξηση και διαμορφώθηκε στα 51,8 εκατ. ευρώ.  Η μεταβολή στο μείγμα πωλήσεων έναντι της αντίστοιχης περσινής περιόδου είχε ως αποτέλεσμα τη διαμόρφωση του περιθωρίου EBITDA στο 16,6%, έναντι των πολύ υψηλότερων περιθωρίων που είχαν επιτευχθεί το α’ εξάμηνο του 2025.
Κατά τη διάρκεια του εξαμήνου, η Σωληνουργεία Κορίνθου παρήγαγε σωλήνες για σημαντικά έργα, μεταξύ των οποίων τη διασύνδεση φυσικού αερίου μεταξύ Ελλάδας και Βόρειας Μακεδονίας, τον αγωγό μεταφοράς διοξειδίου του άνθρακα για το έργο HyNet στον όρμο του Λίβερπουλ, έργα φυσικού αερίου και δέσμευσης και αποθήκευσης διοξειδίου του άνθρακα (CCS) για την ενδοχώρα των ΗΠΑ και τον Κόλπο του Μεξικού, αλλά και παραγωγή σωλήνων για έργα στο Ισραήλ, στο Ιράκ, στο Αζερμπαϊτζάν, στη Γερμανία, στην Αυστρία και στο Τρινιντάντ.  Η διαφοροποίηση του χαρτοφυλακίου έργων, τόσο ως προς το είδος όσο και ως προς τη γεωγραφική τους κατάληξη, επιβεβαιώνει τη διεθνή θέση του τομέα και τη δυνατότητά του να ανταγωνίζεται επιτυχώς σε παγκόσμιο επίπεδο.
Παρότι κατά το δεύτερο τρίμηνο δεν ανακοινώθηκε κάποιο ιδιαίτερα μεγάλο νέο έργο, το ανεκτέλεστο υπόλοιπο παραγγελιών διατηρήθηκε σταθερό περίπου στα 500 εκατ. ευρώ στις 30 Ιουνίου 2026.  Η εμπορική δραστηριότητα εξακολουθεί να επικεντρώνεται σε κατηγορίες όπου η Σωληνουργεία Κορίνθου διαθέτει ισχυρό πλεονέκτημα, όπως οι απαιτητικές υπεράκτιες εφαρμογές, οι αυστηρές τεχνικές προδιαγραφές, τα έργα CCS και υδρογόνου, καθώς και εξειδικευμένες λύσεις σωλήνων (coating) υψηλής προστιθέμενης αξίας.
Το καθαρό χρηματοοικονομικό κόστος μειώθηκε κατά 15% και διαμορφώθηκε σε 4,3 εκατ. ευρώ, ωφελούμενο από το ευνοϊκότερο περιβάλλον επιτοκίων και το χρονοδιάγραμμα χρηματοδότησης των δραστηριοτήτων του τομέα.  Τα κέρδη προ φόρων αυξήθηκαν οριακά σε 41 εκατ. ευρώ, ενώ τα καθαρά κέρδη μετά από φόρους ανήλθαν σε 31,3 εκατ. ευρώ.
Στις 30 Ιουνίου 2026, ο καθαρός δανεισμός του τομέα ανήλθε σε περίπου 59 εκατ. ευρώ, έναντι περίπου 10 εκατ. ευρώ στο τέλος του 2025.  Η αύξηση αυτή οφείλεται στην εξαγορά της νέας μονάδας LSAW στο Hartlepool της Αγγλίας, το επενδυτικό πρόγραμμα που επακολούθησε, καθώς και τις αυξημένες ανάγκες κεφαλαίου κίνησης, οι οποίες διαμορφώθηκαν στα 70 εκατ. ευρώ, σχεδόν διπλάσιες σε σχέση με το τέλος του 2025, λόγω του χρονοδιαγράμματος υλοποίησης έργων.
Οι κεφαλαιουχικές δαπάνες ανήλθαν σε 28 εκατ. ευρώ, από τα οποία 17 εκατ. ευρώ αφορούσαν την εξαγορά και επαναλειτουργία της μονάδας στην Αγγλία, ενώ το υπόλοιπο ποσό αφορούσε στοχευμένες επενδύσεις στις εγκαταστάσεις της Θίσβης.  Η νέα παραγωγική μονάδα στο Ηνωμένο Βασίλειο ενισχύει τη δυναμικότητα παραγωγής σωλήνων LSAW και βελτιώνει τη θέση του τομέα στις αγορές ενεργειακών υποδομών, συμπεριλαμβανομένων των υπό ανάπτυξη έργων CCS στη χώρα.  Παράλληλα, η διαδικασία ενσωμάτωσης της νέας μονάδας και οι απαραίτητες πιστοποιήσεις εξελίσσονται σύμφωνα με τον σχεδιασμό, ενώ οι επόμενες φάσεις του επενδυτικού προγράμματος θα προχωρούν σταδιακά, ευθυγραμμισμένες με τη ζήτηση της αγοράς.
Προοπτικές
Η Cenergy Holdings εισέρχεται στο δεύτερο εξάμηνο του 2026 με ένα ιστορικά υψηλό ανεκτέλεστο υπόλοιπο παραγγελιών, μια σημαντικά ενισχυμένη και πλήρως λειτουργική παραγωγική δυναμικότητα και ισχυρούς αναπτυξιακούς παράγοντες στις βασικές αγορές δραστηριοποίησής της.  Οι στρατηγικές προτεραιότητες του Ομίλου παραμένουν αμετάβλητες και επικεντρώνονται στην ασφαλή και αποδοτική εκτέλεση των ήδη ανατεθειμένων έργων, στην πειθαρχημένη εμπορική πολιτική, στην έγκαιρη ολοκλήρωση του επενδυτικού προγράμματος και στην αποτελεσματική διαχείριση της μόχλευσης και του κεφαλαίου κίνησης.  Παρότι οι γεωπολιτικές εξελίξεις, οι μακροοικονομικές αβεβαιότητες και οι προκλήσεις στην εφοδιαστική αλυσίδα εξακολουθούν να υφίστανται, οι παράγοντες για μακροπρόθεσμη ανάπτυξη και στους δύο τομείς παραμένουν ισχυροί.
Οι μεσοπρόθεσμες και μακροπρόθεσμες προοπτικές των καλωδίων παραμένουν ιδιαίτερα ευνοϊκές. Οι διαχειριστές συστημάτων μεταφοράς και διανομής ηλεκτρικής ενέργειας συνεχίζουν να επεκτείνουν και να αναβαθμίζουν τα δίκτυά τους, προκειμένου να υποστηρίξουν τη σύνδεση νέων ανανεώσιμων πηγών, να ενισχύσουν την ανθεκτικότητα των ενεργειακών συστημάτων και να ανταποκριθούν στην αυξανόμενη ζήτηση ηλεκτρικής ενέργειας που τροφοδοτείται από τη συνεχιζόμενη ενεργειακή μετάβαση, την επιστροφή παραγωγικών δραστηριοτήτων στις τοπικές αγορές και την ταχεία ανάπτυξη των κέντρων δεδομένων (data centers).  Η δραστηριότητα στον τομέα των ηλεκτρικών διασυνδέσεων παραμένει ιδιαίτερα ισχυρή, ενώ η αγορά των υπεράκτιων αιολικών πάρκων εξακολουθεί να προσφέρει σημαντικές ευκαιρίες για νέα έργα, παρά τις βραχυπρόθεσμες διακυμάνσεις στο χρονοδιάγραμμα υλοποίησης ορισμένων εξ’ αυτών σε επιμέρους χώρες.  Το ιστορικά υψηλό ανεκτέλεστο υπόλοιπο παραγγελιών παρέχει πλέον ορατότητα που εκτείνεται έως και μετά το 2030.
Η πρόσφατη ανάθεση έργου από τον ΑΔΜΗΕ ενισχύει κυρίως τη μεσοπρόθεσμη κερδοφορία του τομέα και όχι τα οικονομικά αποτελέσματα της τρέχουσας χρήσης, καθώς η παραγωγή αναμένεται να ξεκινήσει στα τέλη του 2027.  Έτσι, η ολοκλήρωση των εργασιών κατασκευής στο Maryland έως το τέλος του έτους παραμένει βασική προτεραιότητα ενόψει της προγραμματισμένης έναρξης λειτουργίας του εργοστασίου.  Κατά το δεύτερο εξάμηνο, η κερδοφορία θα εξαρτηθεί από την ομαλή πρόοδο εκτέλεσης των ήδη αναληφθέντων έργων και από τη συνεχιζόμενη θετική συνεισφορά των καλωδιακών προϊόντων.
Οι σωλήνες χάλυβα συνεχίζουν να επωφελούνται από τη ζήτηση για αξιόπιστες ενεργειακές υποδομές φυσικού αερίου που θα ενισχύσουν την ενεργειακή ασφάλεια σε Ευρώπη, Βόρεια Αμερική αλλά και άλλες διεθνείς αγορές.  Ταυτόχρονα, σε αρκετές χώρες τα έργα δέσμευσης και αποθήκευσης διοξειδίου του άνθρακα (CCS) μεταβαίνουν από το στάδιο του σχεδιασμού στη φάση της υλοποίησης, δημιουργώντας μια σημαντική αγορά που ευθυγραμμίζεται πλήρως με τις εξειδικευμένες δυνατότητες παραγωγής και επικάλυψης σωλήνων της Σωληνουργεία Κορίνθου.  Οι ευκαιρίες που σχετίζονται με το υδρογόνο εξακολουθούν να βρίσκονται πιο μακριά στον ορίζοντα, παραμένουν ωστόσο ουσιαστικό στοιχείο του τεχνολογικού σχεδιασμού και των διαδικασιών πιστοποίησης του τομέα.
Το υφιστάμενο ανεκτέλεστο υπόλοιπο παραγγελιών εξασφαλίζει έσοδα και υψηλά επίπεδα δραστηριοποίησης για τους επόμενους περίπου 15 μήνες, ενώ τα αποτελέσματα του τομέα θα συνεχίσουν να επηρεάζονται από το χρονοδιάγραμμα και το μείγμα των έργων που εκτελούνται στη μονάδα της Θίσβης. Παράλληλα, στη νέα μονάδα της Αγγλίας, δρομολογούνται για τους επόμενους μήνες έργα εκσυγχρονισμού των υποδομών και της παραγωγικής διαδικασίας, καθώς και τεχνολογικές αναβαθμίσεις.  Οι παρεμβάσεις αυτές θα επιτρέψουν την ταχεία ενσωμάτωσή της στα λειτουργικά πρότυπα του κλάδου, αξιοποιώντας τις παραγωγικές της δυνατότητες και το έμπειρο ανθρώπινο δυναμικό της, ώστε να επωφεληθεί από την ισχυρή δυναμική της αγοράς. 
Αναθεωρημένες οικονομικές εκτιμήσεις για το έτος 2026
Λαμβάνοντας υπόψη τις επιδόσεις του πρώτου εξαμήνου και το μείγμα έργων που αναμένεται να εκτελεστεί κατά το δεύτερο εξάμηνο του έτους, η Cenergy Holdings αναπροσαρμόζει την εκτίμησή της για το αναπροσαρμοσμένο EBITDA της χρήσης 2026 μεταξύ 390 και 420 εκατ. ευρώ, από το προηγούμενο εύρος των 370 έως 400 εκατ. ευρώ.
Η αναθεωρημένη εκτίμηση βασίζεται στις ακόλουθες παραδοχές: (i) ομαλή εκτέλεση των προγραμματισμένων έργων και στους δύο επιχειρηματικούς τομείς, (ii) συνέχιση της ισχυρής ζήτησης για προϊόντα καλωδίων, (iii) διατήρηση της ομαλής διαθεσιμότητας των βασικών πρώτων υλών χωρίς ουσιώδη επιβάρυνση του κόστους τους, (iv) περιορισμένος οικονομικός αντίκτυπος από γεωπολιτικές εξελίξεις, δασμούς, διακυμάνσεις συναλλαγματικών ισοτιμιών, διαταραχές στην εφοδιαστική αλυσίδα ή άλλους παράγοντες εκτός του ελέγχου του Ομίλου.  Η διοίκηση επισημαίνει ότι η κερδοφορία ενδέχεται να παρουσιάζει διακυμάνσεις από τρίμηνο σε τρίμηνο λόγω του διαφορετικού χρονοδιαγράμματος εκτέλεσης και του μείγματος των έργων και, ως εκ τούτου, τα τριμηνιαία αποτελέσματα δεν θα πρέπει να προβάλλονται μηχανιστικά σε ετήσια βάση.
Η Cenergy Holdings παραμένει προσηλωμένη στη αύξηση κερδοφορίας και αξίας.
Μεταγενέστερα Γεγονότα
Δεν υπάρχουν μεταγενέστερα γεγονότα που να επηρεάζουν τις Συνοπτικές Ενοποιημένες Οικονομικές Πληροφορίες που παρουσιάζονται στο παρόν Δελτίο Τύπου.
Έκθεση του Ελεγκτή
[bookmark: _Hlk159577407]Η ενδιάμεση έκθεση για την εξάμηνη περίοδο που έληξε στις 30 Ιουνίου 2026 (ρυθμιζόμενη πληροφορία σύμφωνα με το Βασιλικό Διάταγμα του Βελγίου της 14ης Νοεμβρίου 2007), η οποία περιλαμβάνει την επιχειρηματική επίδοση του Ομίλου Cenergy Holdings για την εν λόγω περίοδο, τις ενδιάμεσες ενοποιημένες οικονομικές καταστάσεις που έχουν συνταχθεί σύμφωνα με το ΔΛΠ 34, τη Δήλωση της Διοίκησης και την Έκθεση Επισκόπησης των ορκωτών ελεγκτών, θα δημοσιευθεί στις 16 Σεπτεμβρίου 2026.
Ο ορκωτός ελεγκτής έχει επιβεβαιώσει ότι η επισκόπηση, η οποία έχει ουσιωδώς ολοκληρωθεί, δεν έχει μέχρι σήμερα εντοπίσει οποιαδήποτε ουσιώδη ανακρίβεια στο προσχέδιο των ενδιάμεσων ενοποιημένων οικονομικών καταστάσεων και ότι οι χρηματοοικονομικές πληροφορίες που αναφέρονται στο Δελτίο Τύπου είναι συνεπείς, από κάθε ουσιώδη άποψη, με το προσχέδιο των ενδιάμεσων ενοποιημένων οικονομικών καταστάσεων από τις οποίες έχουν προκύψει.
Οικονομικό ημερολόγιο
	Δημοσίευση / Γεγονός
	Ημερομηνία

	Ενημέρωση αναλυτών για Αποτελέσματα Χρήσης 1ου εξαμήνου 2026
	5 Αυγούστου 2026

	Ενδιάμεση οικονομική έκθεση για το εξάμηνο που έληξε στις 30 Ιουνίου 2026
	16 Σεπτεμβρίου 2026

	Αποτελέσματα 3ου τριμήνου 2026
	19 Νοεμβρίου 2026

	Ενημέρωση αναλυτών για Αποτελέσματα Χρήσης 3ου τριμήνου 2026
	20 Νοεμβρίου 2026

	Ετήσια Αποτελέσματα Χρήσης 2026 – Δελτίο Τύπου
	3 Μαρτίου 2027

	Ενημέρωση αναλυτών για Αποτελέσματα Χρήσης 2026
	4 Μαρτίου 2027

	Τακτική Γενική Συνέλευση 2027
	25 Μαΐου 2027



ΔΗΛΩΣΗ ΑΠΟΠΟΙΗΣΗΣ ΕΥΘΥΝΗΣ: Τυχόν δηλώσεις για μελλοντικές εκτιμήσεις που ενδεχομένως συμπεριλαμβάνονται στο παρόν δελτίο τύπου αφορούν ή βασίζονται στις τρέχουσες προσδοκίες, στον σχεδιασμό και στην αντίληψη της διοίκησης της εταιρείας μας σχετικά, μεταξύ άλλων, με τα μελλοντικά αποτελέσματα των δραστηριοτήτων της Cenergy Holdings, την οικονομική θέση, την ρευστότητα, τις προοπτικές, την ανάπτυξη, την στρατηγική ή τις εξελίξεις σχετικά με τις αγορές στις οποίες δραστηριοποιούνται οι θυγατρικές της. Τέτοιες δηλώσεις για μελλοντικές εκτιμήσεις θα πρέπει να αντιμετωπίζονται ως απεικόνιση των πληροφοριών, των στοιχείων και των αντιλήψεων κατά την ημερομηνία δημοσίευσης του παρόντος δελτίου τύπου. Ως εκ τούτου, σας προτρέπουμε να μην βασίζεστε υπέρ του δέοντος σε αυτές, δεδομένου ότι εκ φύσεως, οι δηλώσεις για μελλοντικές εκτιμήσεις υπόκεινται σε κινδύνους, αβεβαιότητες και υποθέσεις που θα μπορούσαν ουσιωδώς να μεταβάλλουν τα πραγματικά αποτελέσματα ή τα μελλοντικά γεγονότα σε σύγκριση με όσα διατυπώνονται ή υπονοούνται με αυτές. Το αποτέλεσμα και οι χρηματοοικονομικές επιπτώσεις από τις αντιλήψεις, τις προθέσεις και τα γεγονότα που περιγράφονται στο παρόν μπορεί να επηρεαστούν αρνητικά από αυτούς τους κινδύνους, τις αβεβαιότητες και τις υποθέσεις. Οι δηλώσεις για μελλοντικές εκτιμήσεις που περιέχονται στο παρόν δελτίο τύπου και σχετίζονται με τάσεις ή τρέχουσες δραστηριότητες, δεν θα πρέπει να θεωρούνται ως έκθεση της μελλοντικής θέσης των τάσεων και των δραστηριοτήτων αυτών. Ουδεμία υποχρέωση αναλαμβάνουμε για να ενημερώσουμε ή να αναθεωρήσουμε τυχόν δηλώσεις για μελλοντικές εκτιμήσεις, είτε ως αποτέλεσμα νέων πληροφοριών είτε ως αποτέλεσμα εξελίξεων, μελλοντικών γεγονότων ή άλλων. Οι πληροφορίες που περιλαμβάνονται στο παρόν δελτίο τύπου μπορεί να μεταβληθούν χωρίς ειδοποίηση. Ο αναγνώστης δεν θα πρέπει να βασίσει παράγωγη αναφορά στη βάση των πληροφοριών που περιέχονται στο παρόν, οι οποίες δεν καλύπτονται από έμμεση ή ευθεία εγγύηση σχετικά με το δίκαιο, ακριβές, εύλογο και πλήρες αυτών. Το παρόν δελτίο τύπου συντάχθηκε στην αγγλική γλώσσα και έχει μεταφραστεί στην γαλλική και την ελληνική γλώσσα.  Σε περίπτωση αποκλίσεων μεταξύ των εκδόσεων, επικρατούσα θεωρείται η αγγλική έκδοση.
Σχετικά με τη Cenergy Holdings
Η Cenergy Holdings είναι μια Βελγική εταιρεία συμμετοχών εισηγμένη στα χρηματιστήρια Euronext Brussels και Euronext Athens. Επενδύει σε κορυφαίες βιομηχανικές εταιρείες που εστιάζουν στην αυξανόμενη παγκόσμια ζήτηση μεταφοράς ενέργειας, ανανεώσιμων πηγών ενέργειας και μετάδοσης δεδομένων.  Το χαρτοφυλάκιο της Cenergy Holdings περιλαμβάνει τη Σωληνουργεία Κορίνθου και τη Hellenic Cables, εταιρείες που βρίσκονται στην πρώτη γραμμή των αντίστοιχων κλάδων ανάπτυξης.  Η Hellenic Cables είναι ένας από τους μεγαλύτερους παραγωγούς καλωδίων στην Ευρώπη, κατασκευάζοντας καλώδια ισχύος και τηλεπικοινωνιών καθώς και υποβρύχια καλώδια.  Η Σωληνουργεία Κορίνθου είναι παγκόσμιος ηγέτης στην κατασκευή σωλήνων χάλυβα για τον τομέα ενέργειας και σημαντικός παραγωγός κοιλοδοκών χάλυβα για τον κατασκευαστικό τομέα.  Για περισσότερες πληροφορίες, παρακαλώ επισκεφθείτε την ιστοσελίδα μας www.cenergyholdings.com.
Πληροφορίες
Για περισσότερες πληροφορίες, μπορείτε να επικοινωνείτε:
Σοφία Ζαΐρη
Διευθύντρια Επενδυτικών Σχέσεων
Τηλ: +30 210 6787111, +30 210 6787773
Email: ir@cenergyholdings.com


Παράρτημα A – Συνοπτική Ενοποιημένη Κατάσταση Αποτελεσμάτων
	
	Για το εξάμηνο που έληξε την 30ή Ιουνίου

	Ποσά σε χιλιάδες ευρώ
	2026
	 
	2025

	Πωλήσεις
	1.153.200
	 
	1.022.220

	Κόστος πωληθέντων
	(913.212)
	 
	(837.121)

	Μικτό κέρδος
	239.988
	 
	185.099

	Λοιπά έσοδα
	1.954
	 
	2.412

	Έξοδα διάθεσης
	(10.897)
	 
	(8.649)

	Έξοδα διοίκησης
	(31.182)
	 
	(25.845)

	Ζημία απομείωσης απαιτήσεων και συμβατικών περιουσιακών στοιχείων
	(204)
	 
	(65)

	Λοιπά έξοδα
	(1.427)
	 
	(1.587)

	Λειτουργικά κέρδη
	198.232
	 
	151.366

	Χρηματοοικονομικά έσοδα
	4.965
	 
	3.685

	Χρηματοοικονομικά έξοδα
	(26.905)
	 
	(32.985)

	Καθαρά χρηματοοικονομικά έξοδα
	(21.940)
	 
	(29.300)

	Κέρδη από συγγενείς επιχειρήσεις, καθαρά από φόρους
	713
	 
	1.484

	Κέρδη προ φόρων
	177.006
	 
	123.550

	Φόρος εισοδήματος 
	(39.195)
	 
	(28.294)

	Κέρδη περιόδου
	137.811
	 
	95.256

	
	 
	 
	 

	Κέρδη αποδιδόμενα σε:
	 
	 
	 

	Μετόχους της Εταιρείας
	137.810
	 
	95.255

	Δικαιώματα μειοψηφίας
	1
	 
	1

	
	137.811
	 
	95.256



Παράτημα Β - Χρηματοοικονομική Πληροφόρηση ανά τομέα
	Ποσά σε χιλιάδες ευρώ
	Καλώδια
	Σωλήνες Χάλυβα
	Λοιπές δραστηριότητες
	Σύνολο

	 
	1ο εξ.  2026
	1ο εξ.  2025
	1ο εξ.  2026
	1ο εξ.  2025
	1ο εξ.  2026
	1ο εξ.  2025
	1ο εξ.  2026
	1ο εξ.  2025

	Πωλήσεις
	841.692
	742.442
	311.508
	279.779
	- 
	- 
	1.153.200
	1.022.220

	Μικτό κέρδος
	183.540
	131.214
	56.449
	53.884
	- 
	- 
	239.988
	185.099

	Λειτουργικά κέρδη / (ζημιές)
	154.121
	108.185
	45.692
	44.904
	(1.581)
	(1.722)
	198.232
	151.366

	Χρηματοοικονομικά έσοδα
	1.217
	573
	583
	302
	3.166
	2.809
	4.965
	3.685

	Χρηματοοικονομικά έξοδα
	(22.049)
	(20.914)
	(4.846)
	(5.311)
	(10)
	(6.760)
	(26.905)
	(32.985)

	Κέρδη / (ζημιές) από συγγενείς επιχειρήσεις, καθαρά από φόρους
	-
	- 
	(321)
	295
	1.034
	1.190
	713
	1.484

	Κέρδη / (ζημιές) προ φόρων
	133.288
	87.844
	41.108
	40.189
	2.609
	(4.483)
	177.006
	123.550

	Φόρος εισοδήματος
	(29.407)
	(20.716)
	(9.787)
	(7.578)
	-
	- 
	(39.195)
	(28.294)

	Κέρδη / (ζημιές) μετά φόρων
	103.881
	67.128
	31.321
	32.611
	2.609
	(4.483)
	137.811
	95.256





Παράρτημα Γ – Συνοπτική Ενοποιημένη Κατάσταση Οικονομικής Θέσης
	Ποσά σε χιλιάδες ευρώ
	30 Ιουνίου 2026 
	
	31 Δεκεμβρίου 2025

	ΕΝΕΡΓΗΤΙΚΟ
	
	
	

	Μη κυκλοφορούν ενεργητικό
	
	
	

	Ενσώματα πάγια στοιχεία
	1.197.086
	 
	1.052.333

	Δικαιώματα χρήσης περιουσιακών στοιχείων
	12.912
	 
	12.339

	Άυλα περιουσιακά στοιχεία 
	55.806
	 
	55.017

	Επενδύσεις σε ακίνητα
	155
	 
	155

	Συμμετοχές σε συγγενείς επιχειρήσεις
	36.101
	 
	36.109

	Λοιπές επενδύσεις
	5.002
	 
	5.483

	Παράγωγα
	394
	 
	429

	Εμπορικές και λοιπές απαιτήσεις
	666
	 
	603

	Αναβαλλόμενες φορολογικές απαιτήσεις
	3.907
	 
	11.530

	
	1.312.031
	 
	1.173.997

	Κυκλοφορούν ενεργητικό
	 
	 
	 

	Αποθέματα
	744.182
	 
	565.468

	Εμπορικές και λοιπές απαιτήσεις
	231.463
	 
	137.830

	Συμβατικά περιουσιακά στοιχεία
	313.719
	 
	262.596

	Κόστος συμβάσεων
	16
	 
	28

	Προκαταβολή φόρου εισοδήματος
	10.876
	 
	10.914

	Παράγωγα
	3.296
	 
	29.246

	Ταμειακά διαθέσιμα και ισοδύναμα
	282.484
	 
	442.508

	
	1.586.036
	 
	1.448.591

	Σύνολο ενεργητικού
	2.898.067
	 
	2.622.588

	ΙΔΙΑ ΚΕΦΑΛΑΙΑ
	 
	 
	 

	Μετοχικό κεφάλαιο
	131.669
	 
	131.669

	Διαφορά από έκδοση μετοχών υπέρ το άρτιο
	232.059
	 
	232.059

	Ιδίες Μετοχές
	(386)
	
	(680)

	Αποθεματικά
	45.085
	 
	46.407

	Κέρδη εις νέο
	543.777
	 
	472.818

	Ίδια κεφάλαια μετόχων της Εταιρείας
	952.204
	 
	882.272

	Δικαιώματα μειοψηφίας
	8
	 
	9

	Σύνολο ιδίων κεφαλαίων
	952.211
	 
	882.281

	ΥΠΟΧΡΕΩΣΕΙΣ
	 
	 
	 

	Μακροπρόθεσμες υποχρεώσεις
	 
	 
	 

	Δανεισμός
	205.991
	 
	196.372

	Υποχρεώσεις από μισθώσεις
	9.003
	 
	8.935

	Υποχρεώσεις παροχών προσωπικού
	5.153
	 
	4.749

	Επιχορηγήσεις
	13.066
	 
	13.809

	Προμηθευτές και λοιπές υποχρεώσεις
	54
	
	56

	Αναβαλλόμενες φορολογικές υποχρεώσεις
	71.073
	 
	76.031

	
	304.340
	 
	299.951

	Βραχυπρόθεσμες υποχρεώσεις
	 
	 
	 

	Δανεισμός
	495.970
	 
	437.264

	Υποχρεώσεις από μισθώσεις
	4.235
	 
	3.790

	Προμηθευτές και λοιπές υποχρεώσεις
	863.148
	 
	741.824

	Προβλέψεις
	- 
	 
	16.953

	Συμβατικές υποχρεώσεις
	222.711
	 
	208.018

	Υποχρέωση από φόρο εισοδήματος
	50.371
	 
	28.975

	Παράγωγα
	5.080
	 
	3.532

	
	1.641.516
	 
	1.440.356

	Σύνολο υποχρεώσεων
	1.945.856
	 
	1.740.307

	Σύνολο ιδίων κεφαλαίων και υποχρεώσεων
	2.898.067
	 
	2.622.588


[bookmark: _Hlk174309681]
Παράρτημα Δ – Εναλλακτικά μέτρα απόδοσης
Παράλληλα με τα αποτελέσματα που αναφέρονται σύμφωνα με τα Διεθνή Πρότυπα Χρηματοοικονομικής Αναφοράς («ΔΠΧΑ»), όπως υιοθετήθηκαν από την Ευρωπαϊκή Ένωση, το παρόν δελτίο τύπου περιέχει πληροφορίες σχετικά με ορισμένα εναλλακτικά μέτρα απόδοσης που δεν καταρτίζονται σύμφωνα με τα ΔΠΧΑ («Εναλλακτικά Μέτρα Απόδοσης» ή «ΕΜΑ»). Τα ΕΜΑ που χρησιμοποιούνται στο παρόν δελτίο τύπου είναι τα εξής: Κέρδη προ φόρων, χρηματοδοτικών και επενδυτικών αποτελεσμάτων (EBIT), Αναπροσαρμοσμένα κέρδη προ φόρων, χρηματοδοτικών και επενδυτικών αποτελεσμάτων (α-EBIT), Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA), Αναπροσαρμοσμένα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (α-EBITDA) και Καθαρός δανεισμός. Οι συμφωνίες με τα άμεσα συγκρίσιμα χρηματοοικονομικά μέτρα των ΔΠΧΑ παρουσιάζονται στη συνέχεια.
Πιστεύουμε ότι αυτά τα ΕΜΑ είναι σημαντικά συμπληρωματικά μέτρα των λειτουργικών και οικονομικών επιδόσεών μας και χρησιμοποιούνται συχνά από οικονομικούς αναλυτές, επενδυτές και άλλα μέρη που δραστηριοποιούνται στην αξιολόγηση εταιρειών στον τομέα των σωλήνων χάλυβα καθώς και στον τομέα παραγωγής, διανομής και εμπορίας καλωδίων. Παρέχοντας αυτές τις πληροφορίες μαζί με τις συμφωνίες που περιλαμβάνονται στο παρόν παράρτημα, πιστεύουμε ότι οι επενδυτές θα έχουν τη δυνατότητα να κατανοήσουν καλύτερα τις δραστηριότητές μας, τα αποτελέσματα των λειτουργιών μας και την οικονομική κατάστασή μας. Ωστόσο, αυτά τα ΕΜΑ δεν πρέπει να θεωρούνται ως εναλλακτικά αυτών που ήδη έχουν υιοθετηθεί από τα ΔΠΧΑ.
Αυτά τα ΕΜΑ αποτελούν επίσης κύριους δείκτες επιδόσεων βάσει των οποίων η Cenergy Holdings καταρτίζει, παρακολουθεί και αξιολογεί τους ετήσιους προϋπολογισμούς και τα μακροπρόθεσμα (5ετή) προγράμματά της. Ωστόσο, πρέπει να επισημανθεί ότι τα αναπροσαρμοσμένα στοιχεία δεν πρέπει να θεωρούνται μη λειτουργικά ή μη επαναλαμβανόμενα.
Τα EBIT, αναπροσαρμοσμένα ΕΒΙΤ, EBITDA και αναπροσαρμοσμένα EBITDA έχουν περιορισμούς ως αναλυτικά εργαλεία και οι επενδυτές δεν πρέπει να τα εξετάζουν μεμονωμένα ή ως υποκατάστατο της ανάλυσης των αποτελεσμάτων εκμετάλλευσης όπως αναφέρονται βάσει των ΔΠΧΑ και ενδέχεται να μην είναι συγκρίσιμα με μέτρα άλλων εταιρειών με παρεμφερή τίτλο.
Οι ορισμοί των ΕΜΑ παρέμειναν αμετάβλητοι σε σχέση με αυτούς που ίσχυαν στις 31 Δεκεμβρίου 2025. Οι ορισμοί των ΕΜΑ είναι οι εξής: 
Ως EBIT ορίζεται το αποτέλεσμα της περιόδου (κέρδη μετά από φόρους) πριν από:
· φόρο εισοδήματος,
· καθαρά χρηματοοικονομικά έξοδα.
Ως EBITDA ορίζεται το αποτέλεσμα της περιόδου (κέρδη μετά από φόρους) πριν από:
· φόρο εισοδήματος,
· καθαρά χρηματοοικονομικά έξοδα
· αποσβέσεις.
Τα α-EBIT και α-EBITDA ορίζονται ως EBIT και EBITDA, αντίστοιχα, αναπροσαρμοσμένα ώστε να μην περιλαμβάνουν:
· αποτέλεσμα μετάλλου,
· απομείωση / αντιλογισμό απομείωσης από ενσώματα, άυλα πάγια στοιχεία και επενδύσεις σε ακίνητα, 
· απομείωση / αντιλογισμό απομείωσης επενδύσεων,
· κέρδη / ζημιές από πωλήσεις ενσώματων στοιχείων, άυλων περιουσιακών στοιχείων, επενδύσεων σε ακίνητα και επενδύσεων,
· έκτακτα δικαστικά έξοδα και πρόστιμα, και
· λοιπά έκτακτα ή ασυνήθη έσοδα / έξοδα.
Ο καθαρός δανεισμός ορίζεται ως το σύνολο από:
· Μακροπρόθεσμα δάνεια και υποχρεώσεις από μισθώσεις
· Βραχυπρόθεσμα δάνεια και υποχρεώσεις από μισθώσεις
Μείον:
· Ταμειακά διαθέσιμα και ισοδύναμα.


Πίνακες συμφωνίας:
EBIT and EBITDA:
	
	Καλώδια
	Σωλήνες χάλυβα
	Λοιπές δραστηριότητες
	Σύνολο

	Ποσά σε χιλιάδες ευρώ
	1ο εξ.  2026
	1ο εξ.  2025
	1ο εξ.  2026
	1ο εξ.  2025
	1ο εξ.  2026
	1ο εξ.  2025
	1ο εξ.  2026
	1ο εξ.  2025

	Κέρδη / (Ζημίες) προ φόρων (όπως δημοσιεύονται στην Ενοποιημένη Κατάσταση Αποτελεσμάτων)
	133.288
	87.844
	41.108
	40.189
	2.609
	(4.483)
	177.006
	123.550

	Προσαρμογές για:
	
	
	
	
	
	
	
	

	Καθαρά χρηματοοικονομικά έξοδα
	20.832
	20.340
	4.263
	5.009
	(3.155)
	3.951
	21.940
	29.300

	EBIT
	154.121
	108.185
	45.371
	45.198
	(547)
	(533)
	198.945
	152.850

	Επανενσωμάτωση:
	
	
	
	
	
	
	
	

	Αποσβέσεις
	17.379
	12.758
	6.396
	5.634
	9
	6
	23.784
	18.398

	Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA)
	171.499
	120.943
	51.768
	50.832
	(538)
	(526)
	222.729
	171.248



α-EBIT and α-EBITDA:
	
	Καλώδια
	Σωλήνες χάλυβα
	Λοιπές δραστηριότητες
	Σύνολο

	Ποσά σε χιλιάδες ευρώ
	1ο εξ.  2026
	1ο εξ.  2025
	1ο εξ.  2026
	1ο εξ.  2025
	1ο εξ.  2026
	1ο εξ.  2025
	1ο εξ.  2026
	1ο εξ.  2025

	EBIT
	154.121
	108.185
	45.371
	45.198
	(547)
	(533)
	198.945
	152.850

	Προσαρμογές για:
	 
	 
	 
	 
	 
	 
	 
	 

	Αποτέλεσμα Μετάλλου (1)
	(7.081)
	(128)
	- 
	- 
	- 
	- 
	(7.081)
	(128)

	(Κέρδη)/ Ζημιές από πωλήσεις πάγιων στοιχείων
	(19)
	(150)
	- 
	(23)
	- 
	- 
	(19)
	(173)

	Αναπροσαρμοσμένα EBIT
	147.021
	107.907
	45.371
	45.175
	(547)
	(533)
	191.846
	152.549

	Επανενσωμάτωση:
	
	
	
	
	
	
	
	

	Συνολικές αποσβέσεις
	17.379
	12.758
	6.396
	5.634
	9
	6
	23.784
	18.398

	Αναπροσαρμοσμένα EBITDA
	164.400
	120.665
	51.768
	50.809
	(538)
	(526)
	215.630
	170.947


(1) Το αποτέλεσμα μετάλλου είναι η επίδραση στα αποτελέσματα που προκύπτει από διακυμάνσεις των τιμών αγοράς των υποκείμενων μετάλλων (σιδηρούχα και μη σιδηρούχα) που χρησιμοποιούν οι θυγατρικές της Cenergy Holdings ως πρώτες ύλες στις διαδικασίες παραγωγής του τελικού προϊόντος τους.
Το αποτέλεσμα μετάλλου προκύπτει λόγω:
(i)	του χρονικού διαστήματος που μεσολαβεί ανάμεσα στην τιμολόγηση των αγορών μετάλλων, την κατοχή και επεξεργασία των μετάλλων, και στην τιμολόγηση της πώλησης των τελικών αποθεμάτων στους πελάτες,
(ii)	της επίδρασης του υπολοίπου αποθεμάτων κατά την αρχή της περιόδου (το οποίο, με τη σειρά του, επηρεάζεται από τις τιμές μετάλλων των προηγούμενων περιόδων) στο ποσό που αναφέρεται ως Κόστος Πωληθέντων, λόγω της χρησιμοποιούμενης μεθόδου κοστολόγησης (π.χ. σταθμισμένος μέσος όρος),
(iii)	ορισμένων συμβάσεων πελατών που περιέχουν δεσμεύσεις σταθερών τιμών και έχουν ως αποτέλεσμα την έκθεση σε μεταβολές των τιμών των μετάλλων για το χρονικό διάστημα από τη στιγμή που ορίζεται η τιμή πώλησης έως τη στιγμή της πραγματικής πώλησης.
Οι θυγατρικές του τομέα καλωδίων χρησιμοποιούν παράλληλη αντιστοίχιση των αγορών και των πωλήσεων, ή παράγωγα μέσα, προκειμένου να ελαχιστοποιηθεί η επίδραση της υστέρησης τιμής μετάλλων στα αποτελέσματά τους. Ωστόσο, θα υπάρχει πάντα κάποια επίδραση (θετική ή αρνητική) στα αποτελέσματα, δεδομένου ότι στον τομέα καλωδίων μέρος των αποθεμάτων αντιμετωπίζεται ως πάγιο ενεργητικό και δεν αντισταθμίζεται. Στον τομέα των σωλήνων χάλυβα δεν είναι δυνατή η αντιστάθμιση εμπορευμάτων.


Καθαρός δανεισμός:
	 
	Καλώδια
	Σωλήνες χάλυβα
	Λοιπές δραστηριότητες
	Σύνολο

	Ποσά σε χιλιάδες ευρώ
	30 Ιουν 2026
	31 Δεκ 2025
	30 Ιουν 2026
	31 Δεκ 2025
	30 Ιουν 2026
	31 Δεκ 2025
	30 Ιουν 2026
	31 Δεκ 2025

	Μακροπρόθεσμα δάνεια και υποχρεώσεις από μισθώσεις
	186.955
	189.356
	28.024
	15.933
	15
	18
	214.994
	205.307

	Βραχυπρόθεσμα δάνεια και υποχρεώσεις από μισθώσεις
	441.538
	381.500
	58.659
	59.543
	8
	11
	500.205
	441.054

	Ταμειακά διαθέσιμα και ισοδύναμα
	(156.563)
	(250.753)
	(28.092)
	(65.343)
	(97.829)
	(126.412)
	(282.484)
	(442.508)

	Καθαρός δανεισμός
	471.929
	320.103
	58.591
	10.133
	(97.805)
	(126.383)
	432.714
	203.853

